Auļi (Dzērbenes pagasts)
Šis raksts ir par ciemu Dzērbenes pagastā. Par tautas mūzikas grupu skatīt rakstu Auļi. Auļi (agrāk Auļu muiža) ir apdzīvota vieta Cēsu novada Dzērbenes pagastā. Atrodas pagasta dienvidu daļā 2,7 km no pagasta centra Dzērbenes, 30,4 km no novada centra Cēsīm un 109,7 km no Rīgas. Apdzīvotā vieta atrodas pie autoceļa V299 (Rauna—Taurene—Abrupe), Auļupītes krastos. Ziemeļaustrumos netālu Brenkūža un Dzirnavu ezeri.